เรื่องร้องเรียน (ท่อระบายน้ำ,น้ำท่วม) วันที่ 2022-07-11 12:29:03 — แขวงท่าแร้ง เขตบางเขน กรุงเทพมหานคร
ในซอยหน้าบ้านมักจะมีน้ำท่วมขังเมื่อมีฝนตก ไม่ว่าจะหนักหรือเบา ถ้าฝนตกหนักก็จะสูงถึงหน้าแข้งบน และน้ำขังไว้เป็นเวลาซักพักใหญ่หลังฝนหยุดแล้ว ทำให้ไม่สามารถเดินข้ามได้ สัญจรรถยาก และยังทำให้หมาที่อยู่ในซอยต้องมาอาศัยอยู่หน้าบ้านคนเพราะออกไปไหนไม่ได้ โดยเฉพาะช่วงนี้ยิ่งหน้าฝน เวลาฝนตกต่อเนื่อง ก็จะทำให้น้ำรอระบายยิ่งขังเป็นเวลานาน
สาเหตุคาดว่าเนื่องจาก หลายปีก่อน ข้างบ้านมีการปรับปรุงพื้นถนนในซอยให้ยกขึ้นสูง(ด้วยทุนตนเอง)และไม่ได้วางระบบท่อระบายน้ำ จึงทำให้เวลาฝนตกน้ำจะไหลลงมาท่วมขังหน้าบ้านผู้อื่น
แต่ทั้งนี้ทั้งนั้นถ้าหากท่อระบายน้ำส่วนกลางมีการระบายเร็ว ก็อาจจะทำให้น้ำระบายออกไปได้ดี หรืออาจจะมีทางแก้ปัญหาอื่น อยากรบกวนทางหน่วยงานกทม ช่วยเข้ามาดูแลเพื่อแก้ไขปัญหานี้ด้วยค่ะ